ישראל באירוויזיון 2024

ישראל השתתפה באירוויזיון 2024 שהתקיים במאלמה שבשוודיה, עם השיר "Hurricane" של עדן גולן. גולן העפילה מחצי־הגמר השני, וסיימה במקום החמישי בגמר הגדול. זו הייתה ההשתתפות ה־46 של ישראל בתחרות הזמר של האירוויזיון. ערך מורחב – הכוכב הבא לאירוויזיון 2024 המבצעת, עדן גולן, נבחרה על ידי תוכנית המציאות הכוכב הבא לאירוויזיון 2024 שהופקה על ידי טדי יזמות והפקות ושודרה בקשת 12. היא ייצגה את ישראל באירוויזיון 2024. את התחרות הנחו רותם סלע ואסי עזר ופאנל השופטים הורכב מאסף אמדורסקי, קרן פלס, שירי מימון, איתי לוי, רן דנקר ועדן חסון. כל שופט היווה 10% מההצבעה, סך הכל הצבעת השופטים כולה היוותה 60% מההצבעה ואת 40% הנוספים מההצבעה היוותה בשלב האודישנים קבוצת מיקוד, ובשלב הנבחרת, הקהל באולפן. צילומי התוכנית החלו ב-10 בספטמבר 2023 באקספו תל אביב. בעקבות מלחמת חרבות ברזל המשך הצילומים שיתקיימו בקריית התקשורת נווה אילן נדחו. שידורי התוכנית התחילו ב-20 בנובמבר 2023. בתחילה השידורים היו אמורים להתחיל ב־31 באוקטובר 2023, במהדורה מותאמת בעקבות המלחמה, אך בעקבות נפילת הלוחמים בקרבות ברצועת עזה באותו היום נדחו תחילת שידורי התוכנית. הגמר התקיים ב-6 בפברואר 2024 והורכב משני סבבים. בסיבוב הראשון, מכל דו-קרב, המתמודד עם הציון הגבוה ביותר עבר לשלב הבא של התחרות. בשלב זה לכל שופט הייתה אפשרות להעניק 5% מההצבעה. בתום הסיבוב הראשון הצופים הצילו מהדחה את אחד מתוך שני המתמודדים על ידי הצבעה ביישומונים Mako וכאן. בפתיחת הערב שרו כל ארבעת המתמודדים את השיר שייצג את ישראל באירוויזיון 2023, "Unicorn" ואת השיר "מחוזקים לעולם" של אברהם טל. בנוסף, הופיעה נועה קירל עם השיר "חי" של עפרה חזה, שייצג את ישראל באירוויזיון 1983. בסיבוב השני התמודדו שלוש המבצעות הנותרות מול השופטים והקהל. לאחר ההופעה האחרונה, נפתחה ההצבעה לצופים, באמצעות אפליקציית mako וכאן הרשמית והם יכלו להצביע לביצוע אחד מתוך השלושה. במהלך הצבעת הצופים, כל שופט מסר את הצבעתו על ידי חלוקת 8, 10 ו-12 נקודות לשלוש המתמודדות. ההצבעה התחלקה בצורה שווה בין השופטים והצופים - 50% לכל אחד. סך כל הנקודות שניתנו לשופטים לחלק בין שלוש המבצעות הוא 180 וכך גם לקהל הצופים. בנוסף, הופיעה משפחתו של חלל צה"ל שאולי גרינגליק עם השיר "בסוף הכל חולף" של עומר אדם, כשברקע מנוגנת הקלטת הסקיצה של גרינגליק המנוח, שתכנן להופיע עם השיר בשלב סגירת הנבחרת של התחרות. ב-16 בינואר 2024 פרסם תאגיד השידור הישראלי את התקנון לבחירת השיר שייצג את ישראל באירוויזיון. נקבע כי לא תהיה הגבלה לשפה בה יכתב השיר, אולם לראשונה נוסף גם תנאי שקבע כי עליו "לכלול לכל הפחות משפטים גם בשפה העברית". את השירים היה ניתן להגיש עד ה-11 בפברואר 2024. ב-17 בפברואר 2024 פרסם התאגיד, שהוועדה המקצועית לבחירת השיר הישראלי באירוויזיון, בחרה את השיר שייצג את ישראל באירוויזיון. שם השיר איתו הייתה צפויה עדן גולן לייצג את ישראל באירוויזיון 2024 הוא "October Rain". ב-22 בפברואר 2024, פורסם כי איגוד השידור האירופי שוקל לפסול את השיר בשל מסרים פוליטיים המופיעים בו לכאורה. לאחר שהשיר "October Rain" נפסל על ידי איגוד השידור האירופאי, ולמרות הכרזות קודמות כי לא יעשה כן, שלח תאגיד השידור לבחינה את השיר שהגיע למקום השני, "Dance Forever", שכתבו עדן גולן, רון ביטון, ינון יהל ומאי ספדיה, אך לאחר בחינה של איגוד השידור האירופאי הוכרז כי גם בשיר זה ישנם מסרים פוליטיים, וגם הוא צפוי להיפסל. לבסוף, השיר (השלישי) שנבחר ואושר הוא "Hurricane", בביצועה של עדן גולן, עם הלחן של השיר המקורי שנשלח "October Rain". מילותיו של השיר החדש זהות כמעט לחלוטין לשיר המקורי "October Rain", ועיקר השינוי נעשה בשורות הסיום בעברית שהוחלפו, ובמספר התאמות קלות נוספות במשפטים באנגלית בבתים השונים של השיר. ב-10 במרץ 2024 נחשף השיר במשדר "השיר שלנו לאירוויזיון 2024" ששודר בערוץ כאן 11 בהנחיית ליאור סושרד. ערכים מורחבים – המערכה על דעת הקהל העולמית במלחמת חרבות ברזל, חרם על ישראל עם פרוץ מלחמת חרבות ברזל ב-7 באוקטובר 2023, קראו רבים לאיגוד השידור האירופי (EBU) להחרים את ישראל מאירוויזיון 2024. אף על פי כן, ישראל הופיעה ברשימת המשתתפות שפורסמה על ידי ה-EBU ב-5 בדצמבר 2023. ב-8 בדצמבר, ה-EBU פרסם הצהרה האומרת כי תאגיד השידור הישראלי "עומד בכל החוקים של התחרות", ואין מניעה ממנו לקחת חלק בתחרות. איומי אלימות שקדמו לתחרות בשל השתתפותה הצפויה של ישראל הביאו לנוכחות משטרתית בהיקף מהגדולים שידעה מדינה מארחת כלשהי באירוויזיון, ולהעלאת רמת איום הטרור בעיר מאלמה, שבה הקהילה המוסלמית הגדולה בשוודיה. ברחבי מאלמה, ובמיוחד סמוך לאולם שאירח את התחרות, נערכו מחאות לאורך שבוע האירוויזיון ובהן תהלוכות שקראו להדחת ישראל מהאירוע. בין המשתתפים בהפגנות הייתה האקטיביסטית הסביבתית השוודית גרטה טונברי. קריאות בוז נשמעו כמחאה בקהל גם כשהנציגה הישראלית עדן גולן עלתה לבמה במהלך החזרות וכך גם בכל שלבי התחרות. מפיקי האירוע נאלצו להנמיך את הווליום (עוצמת השמע הנכנס) באופן מלאכותי של המיקרופונים המפוזרים ביציעי הקהל באירוויזיון – בעת ההופעה של גולן – כדי שקריאות הבוז לא יישמעו לצופים בבית. עם זאת, בסיום השיר נשמעו גם מחיאות כפיים. בסיום חצי הגמר השני עלתה עדן לגמר, וקריקטוריסט ישראלי תיאר את זכייתה. כאשר השתתפותה של ישראל הפכה לעובדה מוגמרת, כמה משתתפים מצאו דרכים להביע את סלידתם כלפי ישראל ותמיכתם במאבק הפלסטיני: נציג הולנד, יוסט קליין, (שהושהה מהתחרות עקב תקיפת עובדת) כיסה את עצמו בבד על מנת שלא להסתכל על עדן גולן במהלך מסיבת עיתונאים של העולים לגמר מחצי הגמר השני. נציגת יוון, מרינה סאטי, הניחה את ראשה על השולחן והעמידה פנים שהיא ישנה בזמן שגולן דיברה במסיבת העיתונאים. נציג/ת אירלנד, במבי ת'אג, אמר/ה לתקשורת שהוא/היא בכת/ה כשנודע לה/ו שישראל העפילה לשלב הגמר: "האהבה תמיד תגבור על השנאה" - זאת לאחר שדרש/ה שישראל תודח מהתחרות לאלתר. בנוסף, במבי ת'אג התעמת/ה עם איתי בצלאלי הסטייליסט של עדן גולן, ואף נעדר/ה מהבמה באחת החזרות. בנוסף, משלחת אירלנד הציגה אבטיח ב"גרין רום" (חדר האמנים), כמחווה לצבעי דגל פלסטין. נציגת פורטוגל, יולנדה, עלתה לבמה עם אצבעות מעוטרות בדוגמה של כאפייה שחורה-אדומה - כמחאה נגד השתתפות ישראל. הכתבים הישראלים הגישו שאילתא לאיגוד השידור האירופי. יולנדה הייתה גם הראשונה שהפרה את החוקים באופן בוטה בגמר 2024, אבל לא הראשונה ששיגרה מסרים באותו הערב. הזמרת עלתה בשמלה של המעצב הפלסטיני טראשי קלוזינג. בתגובה החליט איגוד השידור האירופי להטיל "מיני-סנקציה" על הזמרת הפורטוגלית כשהעלה לרשתות של האירוויזיון את הביצוע שלה מחצי-הגמר, במקום הביצוע מהגמר, שם ציפורניה היו צבועות לבן בלבד. הזמר השוודי אריק סעדה עלה להופיע כשידו עטופה בכאפייה. הזמרת השוודית, זוכת התחרות בשנה הקודמת, לורין - על פי דיווח של "The Sun" הבריטי, הודיעה שאם ישראל תזכה בגמר, היא תסרב להעניק את הגביע לעדן גולן. בחזרה של חצי-הגמר, מגישת הניקוד הפינית, הכריזה שאירלנד קיבלה 12 נק', וסירבה להכריז שישראל היא הייתה זאת שזכתה בהן. על פי דיווח בעיתון הנורווגי VG, בגמר רצו לפרוש שש מדינות (שווייץ, הממלכה המאוחדת, אירלנד, יוון, נורווגיה ופורטוגל), ומארגני התחרות שכנעו אותן להישאר. מאוחר יותר, הדיווח הוכחש על ידי תאגיד השידור היווני; ראש המשלחת השווייצרית, איב שיפרל; ומנהלת סוכנות התקליטים Think Out Loud המייצגת את הנציגה הפורטוגזית יולנדה, ריטה בראדאס. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ישראל ביקשה מאיגוד השידור האירופי להשתתף בחצי הגמר השני, שנערך ב-9 במאי בשל הסמיכות ליום הזיכרון לשואה ולגבורה. בהתאם לכך, היא שובצה לחלקו השני של אותו מופע. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ישראל הופיעה כמדינה ה-14, אחרי אסטוניה ולפני נורווגיה. פרשני השידור היו אסף ליברמן, עקיבא נוביק ויואב צפיר. עדן גולן לקחה חלק בחזרות טכניות למופע ב-30 באפריל וב-3 במאי ולאחר מכן בשלוש חזרות גנרליות ב-8 וב-9 במאי. הופעתה לשיר "Hurricane" בוימה על ידי יואב צפיר ואביחי חכם. התלבושות של עדן וחמשת הרקדנים שהופיעו איתה על הבמה עוצבו על ידי אלון ליבנה. ישראל הופיעה כמדינה ה-14, אחרי אסטוניה ולפני נורווגיה. בתום הערב הוכרזה כאחת מעשר המדינות שהעפילו לשלב הגמר. מאוחר יותר התברר כי ישראל סיימה את חצי הגמר במקום הראשון עם 194 נקודות. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. ישראל הוגרלה ל"בחירת ההפקה". ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. ישראל שובצה כהופעה מספר 6, אחרי לוקסמבורג (לאחר שהולנד נפסלה) ולפני ליטא. לקראת המופע, השתתפה גולן בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. ישראל הגיעה למקום החמישי בגמר, עם 375 נקודות, 52 נקודות מהשופטים ו-323 נקודות מהקהל. בגמר הגדול, שתי המדינות היחידות שקהל צופיהן לא העניק נקודות לישראל היו קרואטיה ואוקראינה. עם זאת, ב-15 מדינות (כולל קולות "שאר העולם" הנספרים כמדינה אחת נוספת) העניק הקהל לישראל מספר נקודות מרבי (12 נקודות) – יותר מלכל מדינה אחרת בהצבעת הקהל. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. מגישת הניקוד הישראלי בגמר הייתה מאיה אלקולומברה. חמשת החברים בצוות השיפוט הישראלי היו: ירון אשבל קובי מרימי מאי ספדיה שלומית עדן דרסו מיה אופל דרוקמן מדיה וקבצים בנושא ישראל באירוויזיון 2024 בוויקישיתוף אתר האינטרנט הרשמי של ישראל באירוויזיון 2024 סרטון השיר "ישראל באירוויזיון 2024" באתר יוטיוב הולנד נפסלה כמה שעות לפני הגמר. שגיא בן נון‏, "הכוכב הבא" תשוב לבחור את הנציג הישראלי לאירוויזיון 2024, באתר וואלה, 5 ביוני 2023 ישראל תשלח להקת בובות לאירוויזיון? המתמודדים המפתיעים נחשפים, באתר אייס, 29 בספטמבר 2023 דסק קשת 12, ‏ההזדמנות שלכם: יום האודישנים הגדול ל"הכוכב הבא לאירוויזיון 2024", באתר ‏מאקו‏, 21 באוגוסט 2023 גיל משעלי, ‏בצל המלחמה: צילומי "הכוכב הבא" יידחו, באתר ‏מאקו‏, 9 באוקטובר 2023 הכוכב הבא לאירוויזיון 2024 וואלה! תרבות‏, אחרי שנדחתה בגלל המלחמה: העונה החדשה של "הכוכב הבא" תחזור מחר, באתר וואלה, 19 בנובמבר 2023 ברגע האחרון: "הכוכב הבא" לא תשודר הערב עקב אירוע הפעילות בעזה | TMI, באתר https://tmi.maariv.co.il, ‏2023-10-31 תקנון בחירת שיר אירוויזיון 2024 מאור הוימן, ‏ערב טוב מאלמו: השיר הישראלי לאירוויזיון 2024 יכלול משפטים בעברית, באתר דבר העובדים בארץ ישראל, 16 בינואר 2024 גיל משעלי, ‏נבחר השיר שייצג את ישראל באירוויזיון - והוועדה ממתינה לאישור איגוד השידור האירופי, באתר ‏מאקו‏, 17 בפברואר 2024 וואלה! תרבות‏, "לא נשאר אוויר לנשום": אלו מילות השיר שנמצא בסכנת פסילה לאירוויזיון, באתר וואלה, 22 בפברואר 2024; שגיא בן נון‏, בכיר בהפקת האירוויזיון: "החלטנו לפסול סופית את השיר, הכדור במגרש של התאגיד", באתר וואלה, 22 בפברואר 2024 Ioannis Ampatzidis, Israel’s Eurovision Dilemma: Second Song Rejected, Hopes Dwindle!, February 28, 2024, Eurovision Fun אינה טוקר, בישראל פסימיים: "גם האופציה החלופית לאירוויזיון נפסלה", באתר ynet, 28 בפברואר 2024 וואלה! תרבות‏, עדן גולן הקליטה את השיר המחודש לאירוויזיון, ישראל מזנקת בטבלאות ההימורים, באתר וואלה, 3 במרץ 2024 גיל משעלי, ‏המנטליסט ליאור סושרד יגיש את משדר חשיפת השיר לאירוויזיון, באתר ‏מאקו‏, 4 במרץ 2024 יניב דורנבוש, מאלמו‏, "זה היה משפיל": עדן גולן ספגה קריאות בוז בלתי פוסקות בחזרה הגנרלית, באתר וואלה, 9 במאי 2024 רויטרס, ‏למרות קריאות הבוז מהקהל: עדן גולן עלתה לגמר האירוויזיון, באתר מעריב אונליין, 10 במאי 2024 תמיר אשורוב, עידית בר, !Congratulations to Eden Golan on advancing to the Eurovision grand final on Saturday, אינסטגרם, ‏10 במאי 2024 וואלה, מביכה: הזמרת היווניה גלגלה עיניים ו"נרדמה" בזמן שעדן גולן דיברה רז שכניק, מאלמו; עומר טסל ואיה חיות, רוב השופטים התעלמו, הקהל הביא את עדן גולן למקום 5; שווייץ זכתה באירוויזיון 2024, באתר ynet, 11 במאי 2024 יניב דורנבוש, מאלמו‏, הפרובוקציה של הזמרת הפורטוגלית בגמר האירוויזיון: ציפורניים בעיצוב של כאפייה, באתר וואלה, 12 במאי 2024 Finnish spokesperson refusing to say Israel | Jury Show: Grand Final | Eurovision 2024, סרטון בערוץ "kong14gg YT", באתר יוטיוב (אורך: 01:28) וואלה תרבות‏, הפרישה ההמונית שתוכננה חצי שעה לפני הגמר: הדרמה בגלל ישראל שנמנעה באירוויזיון, באתר וואלה, 26 במאי 2024 אביעד ברגר, אירוויזיון 2024: בשוויץ מכחישים את הרצון לפרוש דקות בודדות לפני הגמר - אירוויזיון 2024, באתר EuroMix, ‏2024-05-28 אבי זייקנר, אירוויזיון 2024: גם בפורטוגל מכחישים את הרצון לפרוש לפני גמר התחרות - אירוויזיון 2024, באתר EuroMix, ‏2024-05-30 "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) הראל ישראל, אירוויזיון 2024: ישראל תתמודד בחלקו השני של חצי הגמר השני - אירוויזיון 2024, באתר EuroMix, ‏2024-01-30 ESC, Eurovision 2024: Semi-Final Running Orders revealed!, ‏26 במרץ 2024 (באנגלית) קול חדש לישראל באירוויזיון: זה האיש שמצטרף לעמדת השידור, באתר אייס, 13 במרץ 2024 Eurovision 2024: Rehearsal Schedule, Eurovisionworld, ‏2024-04-25 (באנגלית בריטית) אבי זייקנר, ישראל באירוויזיון 2024: פרטים חדשים על הביצוע של עדן גולן בתחרות - אירוויזיון 2024, באתר EuroMix, ‏2024-04-23 Eurovision 2024 Semi-final 2 Results Malmö 2024, אתר האירוויזיון "Eurovision 2024: Semi-Final Two Qualifiers Final Running Order Allocation". Eurovoix. 9 במאי 2024. {{cite web}}: (עזרה) "Eurovision 2024: The Grand Final running order". Eurovoix. 9 במאי 2024. {{cite web}}: (עזרה) Eurovision 2024 Results: Voting & Points "Eurovision 2024 Final Juries". eurovision.tv. European Broadcasting Union. נבדק ב-12 במאי 2024. {{cite web}}: (עזרה) Jurors Detailed voting results דירוג השופטים אינו מחושב לפי ממוצע חשבוני, אלא לפי מודל משקל שנותן משקל רב יותר לשירים בדירוג גבוה יותר ומפחית את ההשפעה של שופט אחד שממקם שיר נמוך בהרבה ממה שממקמים אותו שופטים אחרים במדינה שלו. "Statement on Dutch participation in the Eurovision Song Contest". European Broadcasting Union. 11 במאי 2024. נבדק ב-22 במאי 2024. {{cite web}}: (עזרה) "How do I vote for my favourite Eurovision song?". European Broadcasting Union. ארכיון מ-18 במאי 2024. נבדק ב-22 במאי 2024. {{cite web}}: (עזרה)